b'\n_START_ARTICLE_\nAnton Zimolo (fotograf)\n_START_PARAGRAPH_\nAnton Zimolo, bh. fotograf i fotografski poduzetnik iz Mostara. U Mostaru je imao fotografski atelje i fotografsku radnju pored kazali\xc5\xa1ta. Uva\xc5\xbeeni umjetnik i fotoamater. Prire\xc4\x91ivao je izlo\xc5\xbebe svojih fotografija._NEWLINE_Sin fotografa Josipa Zimola koji je stigao u Mostar 1860. godine i predano dokumentirao \xc5\xbeivot i razvitak grada i Hercegovine. Anton je nastavio o\xc4\x8devim putem. Zabilje\xc5\xbeio va\xc5\xbene povijesne doga\xc4\x91aje u Mostaru. Pored fotografskog rada po \xc4\x8demu je najpoznatiji, bio je me\xc4\x91u prvima bio osniva\xc4\x8d Prvog velocipedskog (biciklisti\xc4\x8dkog) dru\xc5\xa1tva Mostar. Vozio je na biciklisti\xc4\x8dkim natjecanjima i utrkama po cijeloj Hercegovini, sve do Sarajeva, Crne Gore, Sand\xc5\xbeaka i Dubrovnika i osvojio brojne medalje i priznanja. Me\xc4\x91u prvim biciklisti\xc4\x8dkim natjecateljima (1890.) u Hercegovini._NEWLINE_Uvr\xc5\xa1ten u monografiju Hercegovina \xe2\x80\x93 Muzej sje\xc4\x87anja, uz ugledna fotografska imena kao To\xc5\xa1o Dabac, Blago \xc4\x8cale, Ivica Grubi\xc5\xa1i\xc4\x87, Boris Engelgardt, Stjepan Tomlinovi\xc4\x87, Ferdo Mili\xc4\x8devi\xc4\x87, \xc5\xa0emsudin Zlatko Serdarevi\xc4\x87, \xc4\x86iril \xc4\x86iro Rai\xc4\x8d, Karlo Drago Mileti\xc4\x87, Dragan Pezelj, Milan Majerski, Taib Bali\xc4\x87, Franz Laforest, Casar Vlajo, Franti\xc5\xa1ek Franjo Topi\xc4\x87, Grgo Kozina i Keith Chester.'